เสริมสุข ทุ่มงบหวังดัน คริสตัล ผงาด แซงค่าย สิงห์ คู่แข่งสำคัญตลาดน้ำดื่ม
นายวิเวก ชาห์บรา กรรมการผู้จัดการ บริษัท เสริมสุข จำกัด (มหาชน) เปิดเผยว่า ในช่วงหน้าร้อนปีนี้ บริษัทฯได้ทุ่มงบกว่า 50 ล้านบาท อัดแคมเปญ น้ำดื่มไม่ได้เหมือนกันหมด แบรนด์คริสตัล พร้อมดึงหนุ่มหล่อดาวรุ่ง นาย-ณภัทร เสียงสมบุญ เป็นแบรนด์แอมบาสเดอร์ โดยเจาะทุกช่องทางสื่อสาร ทั้งสื่อโทรทัศน์ สื่อกลางแจ้ง สื่อออนไลน์ และอัดดิจิตอลแคมเปญต่อเนื่อง เพื่อสร้างกระแสรักสุขภาพในสังคมออนไลน์และกลุ่มคนรุ่นใหม่ คาดว่าภายใน 1 เดือนจะสามารถเข้าถึงผู้ใช้กว่า 5 ล้านคน และกระตุ้นยอดขายช่วงหน้าร้อนเติบโต,จุดมุ่งหมายภายใน 3-5 ปี ต้องการดันแบรนด์คริสตัลขึ้นเป็นผู้นำตลาดอันดับ 1 ของตลาดน้ำดื่ม ที่ปัจจุบันมีมูลค่า 32,000 ล้านบาท สิงห์เป็นผู้นำตลาดอันดับ 1 มีส่วนแบ่งตลาด 21% อันดับ 2 คือ คริสตัล มีส่วนแบ่งตลาด 17% และอันดับ 3 คือ เนสท์เล่ มีส่วนแบ่งตลาด 11-12% ซึ่งน่าจะทำได้ไม่ยาก เพราะปัจจุบันแม้จะอยู่อันดับ 2 แต่ก็เป็นอันดับ 2 ที่แข็งแรง ทั้งแบรนด์และช่องทางการจัดจำหน่าย ที่มีหลากหลายและครอบคลุมทั้งช่องทางขายดั้งเดิม ร้านอาหาร ห้างค้าปลีกสมัยใหม่ และลูกค้าองค์กร สิ้นปี 59 นี้ คาดหวังดันยอดขายน้ำดื่มคริสตัลทั้งปีแตะ 100 ล้านลัง หรือประมาณ 600 ล้านลิตร,ทั้งนี้ ปี 59 บริษัทฯจะทุ่มงบอีกกว่า 500 ล้านบาท สร้างโรงงานใหม่ที่ภาคอีสาน ใน จ.ขอนแก่น เสริมทัพ เพื่อขยายกำลังการผลิตน้ำดื่มเพิ่มอีก 1.2 ล้านลังต่อเดือน หรือประมาณ 15 ล้านลังต่อปี หรือ 100 ล้านลิตรต่อปี.
ในช่วงหน้าร้อนปีนี้ บริษัทฯได้ทุ่มงบกว่า 50ล้านบาท อัดแคมเปญ น้ำดื่มไม่ได้เหมือนกันหมด แบรนด์คริสตัล พร้อมดึงหนุ่มหล่อดาวรุ่ง นาย-ณภัทร เสียงสมบุญ เป็นแบรนด์แอมบาสเดอร์ โดยเจาะทุกช่องทางสื่อสาร ทั้งสื่อโทรทัศน์ สื่อกลางแจ้ง
ข่าวเศรษฐกิจ,วิเวก ชาห์บรา,เสริมสุข,น้ำดื่ม,น้ำดื่มคริสตัล,นาย-ณภัทร,ณภัทร เสียงสมบุญ,แบรนด์แอมบาสเดอร์,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ